Ibrahim ɗan Muhammad

Ibrahīm ibn Muhammad (Larabci: إِبْرَاهِيم ٱبْن مُحَمَّد) ɗan Annabi Muhammadu S.A.W ne da Mariya al-Qibtiyya.Tafsir (Exegesis) of Quran by Ibn Kathir for Chapter 66 of Quran verses 1-5 Zaad al-Ma’aad, 1/103.Ya rasu yana da shekaru 2. Ya kasance daya daga cikin yaran da Annabi Muhammad S.A.W ya haifa.

 Haihuwa, rashin lafiya da mutuwa 
Kamar yadda Ibn Kathir ya ruwaito daga Ibn Sa’ad ya ce, an haifi Ibrahim a watan karshe na shekara ta 8 bayan hijira, daidai da shekara ta 630 MiladiyyaIbn Kathir, quoting Ibn Saad. An rada wa yaron sunan Ibrahim, wato sunan Annabi Ibrahim (AS.), wato wanda yazo a Littafi Mai Tsarki wanda ake girmamawa a al'adun Yahudawa da Kiristanci. Kulawar Ibrahim ta kasance a hannun wata ma’aikaciyar jinya mai suna Umm Sayf, matar Abu Sayf, maƙera, wadda Muhammad (SAW.) ya ba ta akuya don ƙara mata madaraMuhammad Husayn Haykal, Translated by Isma'il Razi A. al-Faruqi, The Life of Muhammad, American Trust Publications, 1976, ISBN 0-89259-002-5 [1]. A Lokacin da Ibrahim ya kamu da rashin lafiya, sai aka kai shi wata gonar dabino kusa da gidan mahaifiyarsa, karkashin kulawar kanta da ‘yar uwarta Sirin. Lokacin da aka bayyana cewa da wuya Ibrahim ya tsira, sai aka ba wa Muhammad (SAW.) labari . An ruwaito martaninsa ga labarin kamar haka:

"Ya yi matukar kaduwa da wannan labarin, har ya ji guiwowinsa ba za su iya daukarsa ba, ya nemi Abdurrahman bn Awf da ya ba shi hannunsa ya jingina. Nan da nan ya wuce gonakin gona ya isa wurin don yin bankwana da wannan jariri da ke 'daukar-rai a cinyar mahaifiyarsa. Annabi Muhammad (SAW.) ya dauki yaron ya kwantar da shi a cinyarsa yana girgiza hannunsa. Ya shiga wani yanayi na damuwa a zuciyarsa, fuskarsa ta nuna halin da yake ciki, na kunci da damuwar. Cikin tsananin bakin ciki ya ce wa dansa, “Ya Ibrahim, daga hukuncin Allah, ba za mu iya wadatar da kai da komai ba,” sannan ya yi shiru. Hawaye ne suka zubo daga idanuwansa. Yaron ya zube a hankali, mahaifiyarsa da innarsa suna kallo suna kuka babu kakkautawa, Annabi Annabi Muhammad (SAW.) bai umarce su da su daina ba. Yayin da Ibrahim ya mika wuya ga mutuwa, begen Annabi Muhammadu wanda ya jajanta masa na dan kankanin lokaci gaba daya ya ruguje. Da hawaye a idanunsa ya sake yin magana da yaron da ya mutu: "Ya Ibrahim, da gaskiya ba ta tabbata cewa na karshenmu zai shiga na farko ba, da mun yi makokinka fiye da yadda muke yi a yanzu." Bayan wani lokaci sai ya ce: "Ido suna zubar da hawaye, kuma zuciya ta yi bakin ciki, amma ba mu cewa komai sai abin da ya yarda da Ubangijinmu, hakika ya Ibrahim, mun yi bakin ciki da tafiyarka daga gare mu."

 Kusufin Rana 
A cikin littafinsa Al-Bidaya wa-l-Nihaya, ibn Kathir ya ambaci cewa Ibrahim ya rasu ne a ranar Alhamis 10 ga Rabi’ul Awwal 10 bayan hijira, kuma a wannan rana daidai da rasuwarsa ne aka yi kusufin rana. Saboda haka, masu lura da al’amura sun yi imanin cewa Allah yana nuna ta’aziyyarsa ga annabinsa ta hanyar lullube Rana. Annabi Muhammad (SAW.) ba ya son sahabbansa su fada cikin fitina ta hanyar yi masa allantaka ko dansa, sai ya tsaya a masallaci ya ce, “Rana da wata ba sa husufi saboda mutuwa ko rayuwa (wato haihuwar) wani, lokacin da kuka ga anyi kusufin ku yi addu’a, ku yi kira ga Allah.”"Hadith - Book of Eclipses - Sahih al-Bukhari - Sayings and Teachings of Prophet Muhammad (صلى الله عليه و سلم)". Sunnah. Retrieved 28 November 2019. Kamar yadda jadawalin falaki na zamani ya nuna, an yi kusufin rana a ranar 27 ga Janairu, 632 wanda aka gani daga Madina."Annular Solar Eclipse of 0632 January 27". NASA. Retrieved 14 November 2023.

 Binne Shi 
An kuma ruwaito Annabi Muhammad (SAW.) ya sanar da Mariya da Sirin cewa Ibrahim zai samu tasa Mai-reno a Aljanna. Litattafai daban-daban sun nuna cewa Umm Burdah, ko kuma al-Fadl ibn Abbas ne suka yi wa Ibrahim wanka, a shirye-shiryen binne shi. Bayan haka, Annabi Muhammad (SAW.), da kawunsa al-Abbas, da sauransu suka ɗauke shi zuwa makabarta a kan ƙaramin makara. Anan, bayan sallar jana'izar da Annabi Muhammad (SAW.) ya jagoranta, aka yi masa. Sai Annabi Muhammad (SAW.) ya cika kabari da rairayi, ya yayyafa masa ruwa, sannan ya sanya alamar tambari a kansa, ya ce, “Dutsen kaburbura ba ya da kyau ko rashin kyau, sai dai yana taimaka wa rayayyu, duk abin da mutum ya yi, Allah ya yi masa fatan alheri".

 Jita-jita na shegenta shi 
An yada jita-jita cewa ibrahim dan dan uwan ​​Mariya namiji ne mai suna Mabur. Da Annabi Muhammad (SAW.) ya ji wannan jita-jita, sai ya umarci Ali ya kashe shi ba tare da an yi masa shari’a ba. Daga baya ya ƙi aiwatar da umarnin farko lokacin da aka tabbatar da cewa ɗan uwanta eunuch ne: wato wanda ba shida Al'aura.

Anas ya ruwaito cewa, an tuhumi wani mutum (mai suna "Mabur" kuma kani ga Mariya al-Qibtiyya) da laifin fasikanci da baiwar manzon Allah (watau Mariya al-Qibtiyya). Sai Manzon Allah ya ce wa Ali: Je ka bugi wuyansa. Ali ya zo wurinsa sai ya same shi a cikin rijiya yana sanyaya jikinsa. Sai Ali ya ce masa: Ka fito, sai ya kama hannunsa ya fito da shi, sai ya tarar an yanke masa al’aurarsa. Hadratu Ali ya dena dukan wuyansa. Sai ya zo wajen Manzon Allah ya ce: Manzon Allah, ba ya da ko gabobi a tare da shi.[2] Sahih Muslim, Book 37, Hadith 6676.

Qadi Iyad a cikin tafsirinsa na Hadisi ya yi da’awar cewa “Annabi Muhammad (SAW.) ya hana Mabur magana da uwar dansa, amma bai daina ba”Qadi Iyad. Ikmāl Al-Mu'lim Bi-fawā'id Sahih Muslim vol 8 (PDF). Dar Al-Wafaa. p. 304. Kamar yadda Ibn Taimiyah da Ibn Al-Qayyim suka nakalto cikakken bayani. a ruwayar Hadisi cewa, umarnin kashe Mabur ba wai don aiwatar da hukuncin zina ba ne, a’a, don “tava haramcin gidansa”, ya shardanta Ali ya assasa shi shi kaxai da ita da kuma fifita abin da yake gani akan umarnin Muhammadu (SAW.):Ibn Qayyim al-Jawziyya (2 December 2023). Zad Al-Ma'ad vol 5. Resalah Publishers. p. 15.Ibn Taymiyya. As-Sarim al-Maslul 'ala Shatim ar-Rasul (PDF). Ministry of National Guard. pp. 59–60.

Ali ya ruwaito: Mutane sun yi magana da yawa game da Mariya, mahaifiyar Ibrahim, da wani ɗan uwanta wanda ke yawan ziyartarta. Annabi ya ce mini, “Ɗauki wannan takobin, ka tafi wurinsa. Idan kuka same shi a wurinta to ku kashe shi.” Na ce: "Ya Manzon Allah, shin in kasance da umurninka idan ka aiko ni kamar magudanar ruwa, babu abin da ya hana ni sai na aikata abin da ka aiko ni, ko kuma shaida ya ga abin da ba ya nan bai gani ba?" Sai ya ce: “Shaidu yana ganin abin da ba ya nan bai gani ba. Sai na matso ina zare takobi, na same shi a can, sai na zare takobin. Da na zo kusa da shi, ya san cewa na zo ne, sai ya yi tsalle a cikin bishiyar dabino, sai ya fadi bayansa ya miqe da kafafunsa, sai ga shi ya yi fatali da shi, ba shi da abin da Maza ke da shi, ko kadan. ba haka ba, sai na zare takobina, na komo wurin annabi na fada masa. Ya ce: "Godiya ta tabbata ga Allah wanda ya tsare mutanen gida".Al-Albani (1995). Authentic Hadiths Series vol 4 (PDF). Dar El Maaref. pp. 528–529.

 'Yan Uwan shi 

 Qasim ibn Muhammad

 Abd Allah ibn Muhammad

 Zainab bint Muhammad

 Ruqayya bint Muhammad

 Umm Kulthum bint Muhammad

 Fatima bint Muhammad 

'Yan uwan shine su shida, 'ya'yan Muhammadur Rasulullahi (SAW.)Ali, K. (2008). Smith, B.G. (ed.). Khadijah. Vol. 3. Oxford University Press. pp. 17–18. ISBN 9780 195148909. 

Manazarta